Diari Oficial de la Generalitat Valenciana


Sumari del DOGV 4199, del 27-02-2002 (2002/1784)

RESOLUCIÓ de 14 de febrer de 2002, del director general d'Ordenació i Innovació Educativa i Política Lingüística, per la que es determinen criteris per a l'autorització dels centres docents i dels programes de compensació educativa a partir del curs acadèmic 2002-2003.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4199

Data del DOGV
:   27-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1784


Data del document
:   14-02-2002

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * centre d'ensenyament
    * legislació escolar
    * reinserció escolar
    * procediment administratiu
    * educació especial

RESOLUCIÓ de 14 de febrer de 2002, del director general d'Ordenació i Innovació Educativa i Política Lingüística, per la que es determinen criteris per a l'autorització dels centres docents i dels programes de compensació educativa a partir del curs acadèmic 2002-2003. [2002/1784]
  
L'Ordre de 4 de juliol de 2001 (DOGV 17.07.2001) va regular l'atenció a l'alumnat amb necessitats de compensació educativa i va establir en la seua disposició transitòria primera un procediment extraordinari d'autorització per al curs acadèmic 2001-2002.
  
Transcorregut el període transitori establit, correspon posar en marxa el procediment ordinari que establix l'apartat catorze de la mencionada Ordre, per a la qual cosa resulta imprescindible prèviament comptar amb els criteris que establisca la Direcció General d'Ordenació i Innovació Educativa i Política Lingüística i la finalitat essencial de la qual és orientar les propostes de les Direccions Territorials de Cultura i Educació, fixar uns terminis adequats per a la presentació de propostes i coordinar les actuacions en l'àmbit territorial de la Comunitat Valenciana.
  
Per això, en virtut de les competències que m'atribuïxen l'apartat catorze i la disposició final primera de l'Ordre de 4 de juliol del 2001, resolc:
  
Primer
  
1. Els centres CAES no han de presentar programa específic, excepte en el cas que existisquen motius sobrevinguts que facen necessària la modificació del programa autoritzat.
  
2. No obstant això, la Inspecció Educativa revisarà en cada cas:
  
a) el manteniment de la proporció de les circumstàncies que van portar a la seua classificació com CAES,
  
b) la realització de les actuacions previstes en l'apartat deu de la mencionada Ordre, i
  
c) la progressió en la consecució dels objectius indicats en l'apartat tercer de l'Ordre de referència.
  
3. En cas d'incompliment d'algun d'estos aspectes, la Direcció Territorial podrà proposar, d'ofici o a instància de part, la revocació, segons el que indica l'apartat catorze. 3.
  
4. Així mateix podran proposar-se com CAES nous centres, d'ofici o prèvia sol·licitud del centre, sempre que complisquen els requisits establits.
  
5. La previsió de necessitats de recursos humans dels centres catalogats CAES es tramitarà per via ordinària.
  
6. La necessitat de despeses extraordinaris de funcionament serà valorada i proposada d'acord amb els indicadors que figuren en l'Annex 1.
  
Segon
  
1. Els centres amb programes autoritzats per al curs 2001-2002 que requerisquen el seu manteniment i compten amb la població escolar necessària per al curs 2002-2003 han de presentar necessàriament un programa adaptat als requisits de l'apartat onze de l'Ordre de 4 de juliol del 2001.
  
2. Així mateix podran proposar-se programes nous així com programes de duració superior a un any acadèmic, sempre que estiguen degudament justificats. En este sentit l'autorització màxima possible serà la de duració de dos cursos acadèmics. En este supuesto i per al curs següent a aquell en què siguen autoritzats per primera vegada seran revisats en els mateixos aspectes que els centres CAES indicats en l'apartat primer 2 d'esta resolució.
  
3. També podran proposar-se programes conjunts que coordinen les actuacions de diversos centres d'un mateix barri, localitat o zona.
  
4. Únicamente és admissible un programa de compensació educativa per centre, excepte en aquells centres que compten amb els dos nivells obligatoris en el mateix centre, o en els casos en què es proposen programes conjunts corresponents a centres dels dos nivells obligatoris en un mateix àmbit territorial, en este cas es podrà optar per tindre un únic programa o dos, un per cada nivell.
  
Tercer
  
1. El procediment de sol·licitud per a centres CAES nous i per a programes o accions de compensació educativa en qualsevol circumstància serà l'establit en l'apartat catorze 1 de l'Ordre de 4 de juliol del 2001 i haurà de comptar amb tota la documentació requerida en l'Annex I de la mencionada Ordre.
  
2. El termini de sol·licitud s'articula en dos fases, una ordinària i una altra extraordinària.
  
3. En la fase ordinària els centres presentaran les seues sol·licituds després de l'1 d'abril i abans del 15 de juny de cada any, coincidint amb el procés d'escolarització. En este supuesto la proposta de la Direcció Territorial es traslladarà a la Direcció General d'Ordenació i Innovació Educativa i Política Lingüística abans del 5 de juliol.
  
4. En la fase extraordinària els centres podran presentar les seues sol·licituds a partir de l'1 de setembre, en les corresponents Direcciones territorials, qui, després dels informes preceptius proposarà la seua autorització a la Direcció General d'Ordenació i Innovació Educativa i Política Lingüística, en el termini de quinze dies hàbils a partir de la data d'entrada de la sol·licitud.
  
5. En esta fase extraordinària no podran proposar-se centres en què no es produïsquen variacions substancials de l'alumnat després de l'inici del curs ni centres que, tenint prevista la necessitat abans, no hagueren presentat el seu programa en la fase ordinària.
  
Quart
  
1. Les Direcciones Territorials valoraren els centres i els programes sol·licitats tenint en compta els aspectes següents;
  
a) Els informes de seguiment del curs anterior i la valoració de la Memòria Final anual dels centres públics o document semblant en els centres privats concertats, que és l'instrument que preveu l'Ordre de 4 de juliol (apartat quinze).
  
b) Informe de la Inspecció Educativa, que valorarà els següents aspectes acadèmics:
  
- Coordinació de l'equip educatiu.
  
- Grau de compromís del conjunt del centre.
  
- Tractament individualitzat o grupal en els aprenentatges de les àrees instrumentals
  
- Activitats que fomenten la integració escolar.
  
- Incidència d'activitats de relació amb les famílies i el context sociocultural.
  
- Coordinació amb altres serveis de suport per a elaborar estratègies conjuntes i/o complementàries.
  
- altres aspectes acadèmics que es consideren d'interés
  
Els aspectes bàsics comuns d'este informe figuren en l'Annex 2 de la present Resolució.
  
Quint
  
1. La proposta a la Direcció General d'Ordenació i Innovació Educativa i Política Lingüística anirà ordenada per ordenada segons la prioritat i la valoració, d'acord amb els següents epígrafs:
  
Primer: relació de centres CAES.
  
Segon: relació de programes de compensació educativa.
  
Tercer: altres actuacions de compensació educativa.
  
En la relació s'indicarà necessàriament el codi del centre, el nivell educatiu que pretén atendre i les necessitats de recursos humans i materials que es requerixen, degudament ponderats. Així mateix s'acompanyarà dels informes que s'estimen necessaris per a justificar la prioritat atorgada a cada centre en la proposta.
  
2. La distribució de recursos materials, s'ajustarà als criteris que figuren en l'annex 1 de la present Resolució i a les previsions pressupostàries derivades dels Pressupostos de la Generalitat Valenciana, tant en el capítol II com en el capítol IV.
  
3. En la fase ordinària, una vegada presentades les propostes, amb tots els projectes valorats, es mantindrà una reunió de valoració que estarà presidida pel director general d'Ordenació i Innovació Educativa i Política Lingüística o persona en qui delegue. D'ella formaran part:
  
- la cap del Servei d'Ordenació Acadèmica o persona en qui delegue
  
- un representant del Servei de Planificació Educativa.
  
- un representant del Servei de Centres Docents.
  
- un representant de l'Àrea de Personal Docent
  
- un representant de cada un dels sindicats que componen la Mesa d'Educació.
  
- un representant de les principals patronals de l'ensenyança privada.
  
- un tècnic del Servei d'Ordenació Acadèmica que actuarà com a secretari.
  
- Assistiran com a ponents els subdirectors territorials d'Educació i si és procedent els inspectors Coordinadors d'Immigrants.
  
6. Esta sessió tindrà lloc, prèvia convocatòria, a partir del 10 de juliol.
  
7. D'esta reunió es derivarà la proposta de Resolució del director general d'Ordenació i Innovació Educativa i Política Lingüística per a l'autorització de centres i programes de compensació educativa, en fase ordinària.
  
Sisé
  
La disposició addicional quarta de l'Ordre de 4 de juliol del 2001, establix la possibilitat de col·laboració d'Organitzacions no governamentals (ONG), entitats o associacions sense ànim de lucre que desitgen col·laborar en les actuacions de compensació educativa. Per a això hauran de proposar al corresponent director Territorial de Cultura i Educació o a la Direcció General d'Ordenació i Innovació Educativa i Política Lingüística la subscripció d'un conveni de col.·laboració. Tant la Dirección Territorial corresponent com la Direcció General mencionada proposarà el dit conveni, si és procedent, a la Secretaria General per a la seua firma. A este respecte hauran de considerar-se les següents qüestions:
  
- L'horari d'atenció a l'alumnat no podrà coincidir amb el seu horari lectiu.
  
- Tota acció educativa ha de reflectir-se a través del projecte educatiu i del projecte curricular del centre docent en el que l'alumne o alumna està matriculat.
  
- L'avaluació acadèmica de l'alumnat només correspon al el professor-tutor del grup-classe en què està escolaritzat l'alumne o alumna.
  
Sèptim
  
La Inspecció Educativa i els assessors de l'àrea d'atenció a la diversitat, atenció a l'alumnat amb necessitats educatives especials i de compensació educativa dels CEFIRE assessoraran als centres docents en la planificació i desenrotllament d'estes actuacions i programes.
  
València, a 14 de febrer de 2002.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANEXO I
  
Tipologia de centres CAUS per a la dotació de recursos materials. Aspectes a considerar.
  
1. Centre CAUS des d'abans del 2001
  
2. Centre considerats CAUS a partir del 2001
  
3. Proporció d'alumnat que requerix compensació educativa (No s'admetrà alumnat amb necessitats educatives especials, que té altres vies de dotació)
  
4. Dotacions prèvies del centre. Revisió d'inventari. Per exemple un centre CAUS abans de 2001 pot tindre dotats els tallers i les biblioteques d'aula. Per tant requerirà gastos de manteniment i no de dotació primera.
  
5. Les dotacions corresponen a gastos de funcionament: materials, reposició, reprografia, etc. per això els costos estimats han de valorar:
  
- Taller complementari: segons el tipus de taller i segons que siga manteniment o dotació inicial.
  
- Gastos de Biblioteca d'aula: segons siga o no dotació inicial. Recorde's que esta biblioteca es completa amb les beques de llibres de l'alumnat del centre.
  
- Gastos de reposició o material fungible per a ser utilitzat per l'alumnat en tallers o en altres activitats: segons taller i activitat.
  
- Gastos de reprografia.
  
6. També poden dotar-se activitats culturals fora del centre docent. A este respecte cap analitzar:
  
- que siguen activitats degudament programades i aprovades pel Consell Escolar del centre.
  
- que siguen activitats que únicament subvencionen a alumnat que requerix compensació.
  
- que no suposen un abandó reiterat del centre. No ha de perdre's de vista l'objectiu: compensar desigualtats educatives.
  
- que no estiguen finançades per dotacions ordinàries o per altres fonts de subvenció públiques o privades.
  
Nota: els centres públics no han de justificar els seus gastos. els privats concertats han de justificar-los abans del 10 de novembre per a una anualitat (Quadrimestre setembre-desembre) i abans del 20 de juliol per a la resta de l'any acadèmic (semestre gener-juny).
  
ANEXO II
  
Modelo d'informe de la inspecció educativa. Aspectes a considerar.
  
1. Dades d'identificació del centre
  
2. Dades generals de l'alumnat del centre:
  
- total alumnat per nivell educatiu
  
- ratio alumnat/unitat o grup
  
3. Dades de l'alumnat que requerix compensació educativa:
  
- núm. total
  
- distribució per nivells i grups.
  
- dades socioeconòmics: beques de llibres
  
beques de menjador
  
4. Valoració del centre i del programa:
  
- objectius que es pretenen
  
- mesures que es proposen:
  
- de caràcter organitzatiu:
  
.tallers complementaris.
  
.agrupaments flexibles.
  
.altres
  
- de caràcter curricular:
  
.adaptacions curriculars
  
.pròrroga d'escolarització
  
.refuerzo en algun àrea instrumental
  
.altres
  
- valoració de la idoneïtat de les mesures per a aconseguir els objectius.
  
5. Valoració de recursos necessaris:
  
- recursos que disposa el centre
  
- recursos que sol·licita:
  
- humans
  
- materials
  
- altres
  
- valoració de la idoneïtat dels recursos sol·licitats per a alcanzar el objectiu previst.
  
6. Proposada:
  
- consideració com a centre CAUS
  
- autorització del Programa
  
- per a un sol curso
  
- per a dos cursos (un cicle)
  
- Proposta de recursos humans imprescindibles per al programa en cas de ser autoritzat.
  
- Proposta de recursos materials imprescindibles per al programa en cas de ser autoritzat